Sabrina Pasterski

She fishigagh sheiltynagh Americaanagh ee **Sabrina Gonzalez Pasterski** (ruggit er 3 Mean Souree 1993). Er y chooid smoo, she sur-oayllee t'ee kayns fishig ard-vreeoil as holografeeaght niauoilagh ec y Perimeter Institute for Theoretical Physics.

## Ynsagh as seihll aeg
Va Pasterski ruggit ayns Chicago, Illinois, lesh ny leighderyn Mark Pasterski as Maria Gonzalez. Hie ee dys y vunscoill ec yn Edison Regional Gifted Center, goaill toshiaght 'sy vlein 1998.

As ee foast aeg, ren Pasterski lhiasaghey anaase ayns etlagh spoar as siyn spoar. Hooar ee Cessna 150 da'n laa ruggyree eck veih'n çhennayr eck as hug e ayr, etleyder chammah, ish dys y Chanadey raad ren ee lessoonyn etlee. Goaill toshiaght tra v'ee 12 vleeaney d'eash, cheau ee daa vleeaney troggal Zenith CH 601 XL veih cullee, as ren ee shiartanse dy chaghlaaghyn hooar ee teishtys aarlaghey da'n aer. V'ee lhiggit etlagh prowallagh dy yannoo marish ynseyder etlee teishtit roish my ren y National Transportation Safety Board gruntey dagh saagh aer va bunnit er cullee Zenith kyndagh rish shiartanse dy ghrogh-haghyrtyn. 

Hie Pasterski dys y scoill ard ec yn Illinois Mathematics and Science Academy. Tra v'ee ayn, she kione-chloieder lieh-yerrinagh v'ee da'n wirran va shassoo er son ny Steatyn Unnaneysit 'syn Olympiad Fishig Eddyrashoonagh, as dreill ee internaght ec Blue Origin. Dirree ee magh 'sy vlein 2010.

Ghow ee toshiaght rish keim fo-cheimagh ec Massachusetts Institute of Technology (MIT) ayns Fouyir y vlein 2010, erreish da ren Harvard College jiooldey ee. V'ee reiht ass y rolley farraghtyn da'n chlaare jeshaghteyrys aerospoar kyndagh rish y taagh spoar ren ee tra v'ee aeg. As ee ayn, haink ee dy ve ny kied chied-vleeantagh dy ve enmyssit da Internaght Obbree Yerrey Geuree lesh NASA as v'ee coontit mastey adsyn hooar y chied Freshman Entrepreneurship Award ("Aundyr Greesaght da Kied-vleeantee") lesh  MIT. 'Sy vlein 2011, dreill ee internaght ec y Kennedy Space Center lesh NASA. Erreish da ren ee ceaghley e mooar-studeyryssyn dys yn ishig, ren ee ronsaght ghow stiagh y prowaltys Compact Muon Solenoid ec CERN. Hooar ee Baçheleyr Oaylleeaght ayns Fishig 'sy vlein 2013, lurg tree bleeaney frastyllys as myr y chied ven lurg ram jeihaghtyn ren irree ass MIT ec baare e brastyl 'sy chlaare fishig as dy chosney aundyr scoillaraght Joel Matthew Orloff marish GPA er 5.0.

Lurg shen, hie ee stiagh ayns claare ynsagh eear-cheimagh ayns Harvard raad hooar ee Olteynys-sheshey Hertz. As ee ny studeyr keimee ayns Harvard, ren ee obrraghey fo coyrle Andrew Strominger as ren ee lhiasaghey anaase 'syn ym-hayrn quantum. Ren ish, Strominger, as co-obbree elley, Alexander Zhiboedov, feddyn magh eiyrtys cooinaghtyn ym-hayrnagh, kiangley ren Pasterski feddyn eddyr shimmeadraghtyn as eiyrtys cooinaghtyn cassee ta ry-gheddyn ayns tonnyn ym-hayrnagh.

Hooar ee Ollooaght Fallsoonys ayns Fishig veih Harvard 'sy vlein 2019.

## Coorse bea as ronsaght
Lurg hooar ee e PhD, ren Pasterski jannoo e obbyr eear-ollooagh myr oltey-sheshey ec Ollooscoill Princeton veih 2019 derrey 2022. As ee ayns Princeton, hoshee ee gobbraghey er holografeeaght niauoilagh, holografeeaght heinyssagh y tuinney. Hie ee stiagh 'sy Perimeter Institute for Theoretical Physics 'sy vlein 2021, raad she bunneyder as ard-ronseyder t'ee er y Celestial Holography Initiative.

## Cooid-chlouit reiht

* 
* 
* 
* 
* 
* 

## Aundyryn as onnoryn

*2013: European Physical Society, High Energy and Particle Physics Prize, MIT-CMS
* 2015: Forbes, 30 under 30, Science
* 2017: Forbes, 30 under 30, All Star

## Imraaghyn